Stephen Fry rákos
A színész videóban jelentette be, hogy a betegséggel küzd, de már jobban van.
Stephen Fry a Twitteren tette közzé a lenti videót, melyben felfedi, hogy prosztatarákkal küzd.

  Az elmúlt két hónapban egy meglehetősen kellemetlen és váratlan kalandban volt részem. Sajnálom, hogy nem volt lehetőségem beszélni róla egészen mostanáig, de most itt vagyok és elmagyarázom, mi történt

— írta a videó kísérőszövegében.

A 61 éves színész és komikus elmondása szerint két hónapja diagnosztizálták nála a betegséget és már műtéten is átesett.

  Január első hetében volt az operáció. Úgy tűnik, hogy nem terjedt tovább. Kivették a prosztatámat és tizenegy nyirokcsomómat. Agresszív kis rohadék volt

— mondja a videóban Fry, hozzátéve, hogy jelenleg jól érzi magát és boldog.

Kiemelt kép: Getty Images/Dave J Hogan
stephen fry